ועדת הכספים, כנסת 19, פרוטוקול מספר 475, 2014-12-02 12:35

ניסן סלומינסקי: אני פותח את ישיבת ועדת הכספים.

ניסן סלומינסקי: על סדר היום אישור הצעת קופות חולים מכבי, כללית ולאומית (תכנית גבייה) בהתאם לסעיף 8(א2) לחוק ביטוח בריאות ממלכתי.

חבר טוב: ההצעה שמוגשת לוועדה מדברת על שינוי של תכנית הגבייה של קופות החולים.

חבר טוב: השינוי המשמעותי והעיקרי הוא בקופת חולים מכבי, בו אנחנו מבטלים את הגבייה עבור הרופא הראשוני שהיום עומדת על שמונה שקלים ומשנים גביות נוספות.

חבר טוב: אם יש בפניכם את החוק, ההשתתפויות העצמיות על רופא שניוני שהוא יעמוד כרגע על סכום של 26 שקלים.

חבר טוב: מבוטח שעובר מרופא לרופא באותו רבעון יהיה מחויב גם בתשלום רבעוני אלא אם כן הסיבה היא מוצדקת.

<אייל לב ארי: מה זאת סיבה מוצדקת?

<אייל לב ארי: נתתם פתח רחב.

חבר טוב: לא, יש חוזר שלנו שמגדיר באיזה מקומות הקופה צריכה לפטור את המבוטח לא רק לגבי מכבי אלא לגבי כל קופות החולים.

חבר טוב: זה חוזר מספר 5/2012.

<אייל לב ארי: נתתם להם להסדיר את זה.

חבר טוב: אני אסביר למשל מהי סיבה מוצדקת.

חבר טוב: אם הרופא שלו יצא לחופשה, זאת סיבה מוצדקת או הרופא שלו חולה וכולי.

חבר טוב: גובה ההשתתפות העצמית עבור ביקורים במכונים ומרפאות חוץ - בבקשה הייתה 32 שקלים.

חבר טוב: השתתפות עצמית עבור מכוני פיזיותרפיה הן של הקופה והן של ספקים – 32 שקלים.

חבר טוב: תקרת התשלום הרבעוני למשפחה תעמוד על 201 שקלים.

<שגית אפיק: רויטל, את מתייחסת רק לבקשה שלהם מה-10 במרץ 2014?

חבר טוב: לא.

חבר טוב: אני אתייחס גם לבקשה מאתמול כי יש בה שני סעיפים, בקשות שהן יותר שלנו כמדינה.

חבר טוב: אחת הבקשות מתייחסת לקופת חולים מאוחדת שאתם יכולים לראות בבקשה הראשונה מה-10.

ניסן סלומינסקי: זאת אותה בקשה שגם קיימת לשאר הקופות?

חבר טוב: בדיוק.

חבר טוב: לשלושת קופות החולים.

ניסן סלומינסקי: בשני הדברים שאתם רוצים להוסיף?

חבר טוב: לא.

חבר טוב: אחד.

חבר טוב: הבקשה של מאוחדת על התרופות קיימת.

ניסן סלומינסקי: אנחנו נגיע לזה עוד מעט.

ניסן סלומינסקי: קודם כל תסבירי על שלושת הקופות את ההצעה.

חבר טוב: אני אסביר את כל מה שהוגש ב-10 לחודש ואז נדבר על הדברים האחרים.

ניסן סלומינסקי: בסדר.

חבר טוב: אני לא צריכה לחזור על מה שאמרתי עד עכשיו.

חבר טוב: הגענו למכוני פיזיותרפיה שם הגבייה הייתה שונה בין מכונים של הקופה ומכונים שמחוץ לקופה ועכשיו היא תהיה גבייה אחידה של 32 שקלים.

חבר טוב: תקרת התשלום הרבעוני למשפחה תעמוד על 201 שקלים.

חבר טוב: פטור שיש כיום לחולים במחלות קשות מסוימות כמו טלסמיה, המופיליה, שחפת, ISCF, מחלות אונקולוגיות, המטואונקולוגיות, איידס, גושה וחולים המטופלים בדיאליזה, הפטור יישאר רק לתרופות שייעודיות למחלה כמו שקיים בקופות חולים אחרות ולא פטור גורף עבור כל התרופות.

חבר טוב: גובה ההשתתפות העצמית במכוני הפרעה ותקשורת, ריפוי בדיבור, יעמוד על 32 שקלים.

חבר טוב: גובה ההשתתפות העצמית עבור אישור או תעודה רפואית של הוצאות רישיון שייט, יעמוד על 102 שקלים.

חבר טוב: צריך לציין שהרישיון שייט זה שירות שהוא בעצם לא קיים בסל היום ואם אנחנו רוצים שקופות החולים ייתנו את השירות הזה על אף שהוא לא קיים בסל והן לא מחויבות לתת אותו, יש לזה תעריף משרד הבריאות.

יעקב ליצמן: כללית את אומרת שהכול יורד?

ניסן סלומינסקי: תכף אני אשאל אותה.

ניסן סלומינסקי: זה לא הכול יורד אבל בסך הכול.

<שגית אפיק: לא הכול יורד.

יעקב ליצמן: מה לא יורד?

חבר טוב: אני אסביר.

ניסן סלומינסקי: היא תסביר כל אחד ואחר כך נשאל את זה.

חבר טוב: קבוצות קידום בריאות שגם זה שירות שהוא פוצל, 28 שקלים למפגש.

חבר טוב: הכנסת התקן תוך רחמי לנשים שלא בהתוויות סל, שזה גם שירות מחוץ לסל, 273 שקלים, שזה מתחת למחירון משרד הבריאות.

חבר טוב: צריך להבין שכל השירותים שהם חוץ סל, הקופה לא מחויבת לתת אותם.

חבר טוב: אם אנחנו רוצים הקופה תיתן אותם - - -

יעקב ליצמן: מה שאת מורידה, פחות מעניין אותנו כי בכל ירידה אנחנו נתמוך.

יעקב ליצמן: אני רוצה להבין אם יש כאן משהו שעולה.

ניסן סלומינסקי: עוד מעט אני אבקש ממנה, אחרי שהיא תסיים את ההסבר.

ניסן סלומינסקי: היא תרכז לנו מה יורד ומה עולה ומה המשמעות של זה.

חבר טוב: אין בעיה.

חבר טוב: אני אעשה הפרדה.

חבר טוב: יש את הדברים שיורדים שזה בעיקר הרופא הראשון.

חבר טוב: לגבי השירותים שהם בתוך הסל.

חבר טוב: כנגד זה היות ויהיה הפסד הכנסה לקופת חולים מכבי, ואנחנו יודעים מה מצבן של קופות החולים, אין לנו מקורות תקציב לנושא הזה, יהיו מקומות שבהם יש עלייה והמקומות האלה הם המקומות שציינתי קודם.

ניסן סלומינסקי: כדי שנבין אני אשאל אותך.

ניסן סלומינסקי: אני אדם רגיל שמקבל שירותים של קופות החולים.

ניסן סלומינסקי: הרשימה הזאת שיש דבר שאדם מקבל באופן תדיר מאוד ואז החכמה היא אם מעלים לו או מורידים, ויש דבר שהוא צריך אותו פעם בעשר שנים.

ניסן סלומינסקי: לכן חשוב לנו לדעת היכן הירידה והיכן העלייה ומה סך הכול.

ניסן סלומינסקי: בסעיף 1(ד), שהוא גובה ההשתתפות העצמית עבור ביקורים במכונים ובמרפאות חוץ, נדמה לי שאנחנו הגענו לסיכום שהסכום לא יהיה 32 שקלים אלא 31 שקלים.

חבר טוב: נכון.

ניסן סלומינסקי: אנחנו נכניס גם את זה.

ניסן סלומינסקי: עכשיו תגידי לנו רק בסך הכול הכולל היכן יורדים והיכן עולים.

יעקב ליצמן: קודם כל, באופן כללי תאמרי לנו האם יורדים או עולים.

חבר טוב: אני אסביר קופה-קופה.

חבר טוב: מה שהפחתנו זה את הרופא הראשוני שבן אדם מגיע אליו באופן שוטף ועד היום הוא היה משלם שמונה שקלים לרופא הראשוני ברבעון.

יעקב ליצמן: תסלחי לי, את זה שמענו.

יעקב ליצמן: בא בן אדם ממשפחה כלשהי והוא חבר, בסוף החודש, אחרי עליות וירידות, הוא ישלם פחות או יותר?

יעקב ליצמן: אם הוא ישלם פחות, אפשר לעשות את זה בדקה.

חבר טוב: בסך הכול הכללי, הוא ישלם פחות אבל לא בהרבה.

בועז טופורובסקי: קופות חולים מבקשות להוריד את התשלום שהן מקבלות.

ניסן סלומינסקי: הדברים שהן בתדיר, שם יש ירידה.

בועז טופורובסקי: למה?

בועז טופורובסקי: תדיר מאוד זה ביקור אצל רופא וזה עולה בשלושה שקלים.

ניסן סלומינסקי: לא.

ניסן סלומינסקי: שם יש ירידה.

חבר טוב: יורד משמונה לאפס.

בועז טופורובסקי: זה ביקור רבעוני אצל רופא ראשוני.

בועז טופורובסקי: זה יורד לאפס.

חבר טוב: כן.

בועז טופורובסקי: זה יפה.

ניסן סלומינסקי: רויטל, תסיימי את ההצגה.

חבר טוב: בסופו של יום במכבי כל הירידה לעומת העליות במקומות האחרים מביאה לזה שיש הפחתה בהכנסות של קופות החולים בהשתתפויות העצמיות ולא עלייה.

חבר טוב: זאת אומרת שבסופו של יום אנחנו באים להועיל למבוטח באמת במקומות שהוא צריך אותם באופן תדיר.

חבר טוב: אם לדוגמה אימא מגיעה עם ארבעה ילדים לקופת חולים, היום היא צריכה לשלם על כל אחד מהילדים שמונה שקלים לרבעון לביקור אצל רופא ראשוני שזה משהו הכי בסיסי שיכול להיות ולא קיים באף אחת מקופות החולים האחרות.

חבר טוב: למעשה אנחנו משווים את מצבה של מכבי למצבן של קופות החולים האחרות שכיום הגבייה עבור רופא ראשוני היא אפס כי בעצם זה יכול להוות חסם להגעה לרופא.

סתיו שפיר: זה נושא מורכב מכדי שנצביע עליו כרגע אחרי כמה דקות.

סתיו שפיר: אנחנו צריכים ללמוד אותו.

ניסן סלומינסקי: לכן שלחנו את החומר אליכם, כדי ללמוד את זה.

סתיו שפיר: אנחנו צריכים לשמוע עמדה נוספת חוץ מהעמדה שלהם.

חבר טוב: אני לא קופת חולים.

חבר טוב: אני ממשרד הבריאות.

חבר טוב: אני המפקחת עליהן.

סתיו שפיר: בסדר, בכל זאת יש כאן משהו קצת יותר.

יעקב ליצמן: סתיו, אני התחלתי לעשות את זה בתקופתי וזה התעכב זמן רב.

יעקב ליצמן: צריך לאשר את זה.

ניסן סלומינסקי: גם אני חושב כך.

ניסן סלומינסקי: ישבתי אתם ועשיתי את ההשוואות.

ניסן סלומינסקי: בסך הכול הסכום יורד.

סתיו שפיר: צריך להעמיד את זה מול התנאים בקופות חולים אחרות.

חבר טוב: יש את הטבלה.

ניסן סלומינסקי: הטבלה הועברה לכולם.

סתיו שפיר: לא.

סתיו שפיר: לא קיבלתי טבלה כזאת.

חבר טוב: שלחנו את זה.

סתיו שפיר: אנחנו לא קיבלנו אותה.

סתיו שפיר: הלוואי והיה לנו מייל שמקבל בדיוק את כל המיילים שהם מקבלים וזה מועבר אוטומטית לחברי הכנסת אבל זה לא קורה.

עיסאווי פריג': אין דעה אחרת של ארגונים אחרים שעוקבים אחרי הדברים?

ניסן סלומינסקי: תכף נשמע.

ניסן סלומינסקי: עוד מעט נשמע.

ניסן סלומינסקי: היא תסיים ואחר כך נדבר.

יעקב ליצמן: הכלל אומר שאם בשורה התחתונה בן אדם משלם פחות במשך החודש, נניח שפה ושם יש משהו שעולה אבל אם בסוף יש ירידה, צריך לאשר את זה.

ניסן סלומינסקי: בעיקר אתה צריך להסתכל על מה שמשתמשים הרבה ושם הם הורידו משמונה שקלים לאפס.

סתיו שפיר: אבל במקומות אחרים אנחנו רואים עלייה.

ניסן סלומינסקי: אמרתי שיש עלייה אבל אני מסתכל על הסך הכול.

יעקב ליצמן: בסך הכול התשלום יורד.

חבר טוב: יש הפסד הכנסה למכבי בסך הכול מבחינת כמה היא גבתה עד היום וכמה היא תגבה מחר אחרי השינוי.

עיסאווי פריג': זה לא מסתדר שקופה תרצה להפסיד כסף.

חבר טוב: היא לא מפסידה דרמטית אבל כן יש חשיבות למהלך הזה מבחינת הקופה כי בסופו של יום, ויאמרו את זה הנציגים של הקופה, היא לא רוצה לשים חסם בפני המבוטחים שלה בגישה לרופא הראשוני.

יעקב ליצמן: זאת תחרות.

ניסן סלומינסקי: התחרות החופשית עושה את שלה.

ניסן סלומינסקי: אנשים משווים.

חבר טוב: אני רוצה לציין עוד מספר סעיפים שמופיעים, חוץ מהסעיף של מכבי.

חבר טוב: קודם כל, צריך לשים לב שיש כמה שירותים שהם שירותים שהיום לא כלולים בסל הבריאות הממלכתי וכדי שהקופה תספק אותם, אנחנו כן רוצים לאפשר לה לגבות כי אחרת המבוטח ילך לרפואה פרטית וישלם הרבה יותר.

ניסן סלומינסקי: זה בכל הקופות?

חבר טוב: ברוב הקופות, ואני אסביר.

חבר טוב: יש קופות שזה כבר אושר להן בעבר.

חבר טוב: בקופת חולים מכבי יש את הנושא של רישיון שייט שזאת גם הבקשה שהגשנו אתמול לגבי קופת חולים כללית כי גם שם יש לנו כמשרד רצון שהקופה תיתן את השירות הזה.

ניסן סלומינסקי: מה זה השירות?

<שגית אפיק: מה זה רישיון שייט?

חבר טוב: משרד התחבורה מחייב להביא תעודה רפואית או אישור רפואי כדי להוציא רישיון שייט.

חבר טוב: זה כמו רישיון נהיגה.

ניסן סלומינסקי: אל תצחקו.

ניסן סלומינסקי: יש לי חבר שהוא רופא מומחה ובכיר, והוא מגיע לגיל פנסיה והוא רוצה רישיון שייט.

<שגית אפיק: מה שחולק זה רק לגבי מכבי, כללית ולאומית.

<שגית אפיק: זה החומר שחולק לחברי הכנסת ואתמול אתם ביקשתם להחיל את אותו הדבר גם על - - -

חבר טוב: סעיף 1(ט) שנמצא במכבי גם על כללית.

סתיו שפיר: גובה השתתפות עצמית.

ניסן סלומינסקי: זאת תהיה תוספת.

סתיו שפיר: רק את סעיף (ט) שהוא רישיון השייט.

ניסן סלומינסקי: כן.

חבר טוב: כן, כי זה בעצם שירות שהוא לא כלול בסל וכללית לא חייבת לתת אותו.

חבר טוב: הגיעו אלינו הרבה פניות של מבוטחים שאומרים שהם צריכים ללכת לרופא פרטי, לשלם 600 שקלים והוא גם לא מכיר את ההיסטוריה הרפואית שלהם.

סתיו שפיר: בכל הדברים האחרים יש כאן הרעה בתנאים לחברי הקופה.

חבר טוב: יש סעיפים, מסעיף ב' למעשה עד ח', שיש בעצם עלייה אבל היא עלייה קטנה.

סתיו שפיר: עלייה במחיר.

חבר טוב: כן.

חבר טוב: לעומת ירידה משמעותית של שמונת השקלים לבן אדם בגישה לרופא הראשוני.

חבר טוב: זה רופא משפחה.

חבר טוב: רופא משפחה, ילדים ונשים.

חבר טוב: אלה שלושת מקצועות הרפואה הכי תדירים.

סתיו שפיר: כשבכל קופת חולים אחרת לא גובים על זה כסף.

ניסן סלומינסקי: זהו.

ניסן סלומינסקי: עכשיו היא רוצה להוריד.

חבר טוב: אני רוצה שגם כאן לא יגבו.

ניסן סלומינסקי: מכבי רוצה להוריד.

ניסן סלומינסקי: יש תחרות והיא מבקשת להוריד את זה.

חבר טוב: זה בדיוק מה שאנחנו רוצים לתקן.

חבר טוב: רוצים בעצם להשוות אותה מהבחינה הזאת לקופות האחרות כי זה באמת השירות הכי בסיסי שבן אדם זקוק לו.

סתיו שפיר: נכון, אבל אתם מעלים להם את כל המחירים האחרים.

חבר טוב: בסדר.

חבר טוב: אין לי מקורות חיצוניים חדשים.

סתיו שפיר: חוץ מרישיון השייט.

חבר טוב: רישיון שייט, קבוצות קידום בריאות וגם שירות שהוא מחוץ לסל והכנסת התקן תוך רחמי לנשים שלא בהתוויות הסל.

חבר טוב: שוב, מי שלא בהתוויית סל, היא צריכה לשלם על זה פרטי וגם כאן זה כבר אושר לגבי קופות חולים אחרות, גם כאן אנחנו רוצים לאפשר שהשירות הזה יינתן במסגרת רפואה ציבורית בסל על ידי הרופא שלה.

ניסן סלומינסקי: זה דבר חשוב.

עיסאווי פריג': למה רישיון השייט מתבטא בכסף?

עיסאווי פריג': מעניין אותי.

חבר טוב: זה לא כלול בסל.

חבר טוב: זה לא שירות שנותנים.

עיסאווי פריג': כמה בכסף בסך הכול יעלו הקופות?

ניסן סלומינסקי: תלוי כמה הרופא הפרטי ייקח ממך.

עיסאווי פריג': אין לכם נתונים אחורה?

חבר טוב: רופא פרטי על מפגש, לוקח לפחות במינימום שבמינימום בין 600 ל-800 שקלים.

חבר טוב: הוא לא מכיר אותך והוא צריך עכשיו לקבל איזשהו סיכום מהרופא שלך.

חבר טוב: זאת אומרת, זה לטרטר את האנשים ולשלם כסף לרפואה פרטית.

עיסאווי פריג': במקרה הזה, ההשתתפות היא 102 שקלים.

חבר טוב: כן.

חבר טוב: זה פחות ממחירון משרד הבריאות שזה המחיר המקסימלי.

סתיו שפיר: יש אפשרות שנקבל איזושהי חוות דעת מגורם חיצוני מה אומרת ההתייקרות הזאת לצרכן?

ניסן סלומינסקי: מבחינתנו היא חיצונית.

ניסן סלומינסקי: היא המפקחת מטעם משרד הבריאות.

סתיו שפיר: מבלי חלילה לפקפק בעמדתך.

סתיו שפיר: עדיין.

סתיו שפיר: כמה הדבר הזה הולך בסוף להשפיע על הכיס של האזרח.

סתיו שפיר: אני לא חברת קופת חולים מכבי, אבל זה הולך להשפיע על הכיס של המבוטחים ואנחנו חייבים לוודא שזה הגיוני.

יעקב ליצמן: אני יכול לומר לך מידע אישי.

יעקב ליצמן: כשאני הייתי עדיין במשרד, התחלתי עם זה.

יעקב ליצמן: זה כבר הרבה זמן מתעכב ולא הבנתי למה.

יעקב ליצמן: בעיקרון המדיניות נכונה.

יעקב ליצמן: בעיקרון בהחלט המדיניות להוריד את ההוצאות נכונה.

יעקב ליצמן: עכשיו אי אפשר להוריד את הכול ולכן מורידים את הדברים הבסיסיים היסודיים.

ניסן סלומינסקי: ובמקום אחר קצת מעלים.

בועז טופורובסקי: אתה אומר כל הכבוד לשרת הבריאות.

יעקב ליצמן: עכשיו בטח כי היא הולכת הביתה.

עיסאווי פריג': היא עשתה מה שאתה לא הצלחת לעשות.

יעקב ליצמן: הדיחו אותו.

יעקב ליצמן: עכשיו הדחתי אותה.

ניסן סלומינסקי: יש מישהו מהגופים החיצוניים שרוצה להתייחס?

חבר טוב: אני רוצה להמשיך.

חבר טוב: יש את סעיף 2 וסעיף 3 שלמעשה מדברים על השתתפות עצמית במכוני פיזיותרפיה והפרעה בתקשורת.

חבר טוב: בשני הסעיפים האלה המצב היום הוא שיש גבייה שהיא שונה בין מכונים שהם בתוך הקופה לבין מכונים שהם מחוץ לקופה.

חבר טוב: המשמעות היא שדווקא במקומות שבהם אין מכונים של הקופה, אלא מכונים חיצוניים, זה דווקא באזורי פריפריה, שם המבוטח צריך לשלם השתתפות עצמית יותר גבוהה ולכן מה שבאנו בשני הסעיפים הללו לעשות זה בעצם לאפשר גבייה אחידה שלא משנה לאן שולחים את המבוטח, אם שולחים אותו למכון של הקופה או למכון חיצוני, הוא ישלם את אותה השתתפות עצמית.

חבר טוב: הסעיף האחרון שהוא סעיף 4.

חבר טוב: לכאן הצטרפה גם מאוחדת.

חבר טוב: זאת ההוספה של אתמול בעצם לכל קופות החולים.

חבר טוב: היום קופת חולים שמאפשרת במסגרת הביטוח המשלים שלה לתת תרופות בהנחה בחסות הביטוח המשלים, לא יכולה למכור את אותן תרופות גם לא במחיר מלא למבוטחים שאין להם ביטוח משלים.

חבר טוב: זה אומר, במיוחד באזורים של פריפריה בהם אין הרבה בתי מרקחת אלא רק בית מרקחת של קופת חולים, המבוטח מקבל הרבה פעמים מרשם לתכשיר שהוא לא בסל ואין לו ביטוח משלים, אז הוא צריך ללכת עם המרשם, הוא לא יכול לרכוש אותו בבית המרקחת של הקופה אלא הוא צריך ללכת לבית מרקחת פרטי שלא תמיד קיים בנמצא אלא לפעמים הוא נמצא רחוק והוא צריך להיטרטר אליו.

חבר טוב: הסעיף הזה מאפשר לנו כרגולטור לפי רשימה לתת לקופה כן למכור למבוטחים שאין להם ביטוח משלים את אותם תכשירים במסגרת בית המרקחת כשאנחנו נוודא שההשתתפות העצמית תהיה מאוד קרובה למחיר הרכש של הקופה, כך שזה לא שהקופה תעשה כאן רווח על גב המבוטח.

חבר טוב: אני סיימתי.

<אייל לב ארי: תסבירי בבקשה גם את הסייג לגבי התרופות שכללות בשב"ן למבוטחים.

חבר טוב: כרגע הסברתי.

חבר טוב: אם אתם רוצים, אני אסביר שוב.

ניסן סלומינסקי: לא.

ניסן סלומינסקי: אני פשוט דיברתי אתו.

ניסן סלומינסקי: אם כך, מי בעד לאשר את השינויים באישור הצעת קופות חולים מכבי, כללית ולאומית (תכנית גבייה) בהתאם לסעיף 8(א2) לחוק ביטוח בריאות ממלכתי?

יעקב ליצמן: כולל של אתמול?

<אייל לב ארי: לא.

ניסן סלומינסקי: לא.

ניסן סלומינסקי: עוד מעט אני אעבור לאתמול.

ניסן סלומינסקי: מה-10 במרץ כולל השינוי שאנחנו הכנסנו שזה יהיה 31 במקום 32 שקלים בסעיף 1(ד).

ניסן סלומינסקי: מי בעד?

ניסן סלומינסקי: בעד – רוב

ניסן סלומינסקי: נמנע – 1

ניסן סלומינסקי: אושר.

ניסן סלומינסקי: אתמול שלחו – ולפי הנהלים שלנו זה צריך לעבור לשבוע הבא אבל אנחנו לא יודעים מה בדיוק יקרה – שני סעיפים שכנראה אחד מהם הוא אותו דבר.

ניסן סלומינסקי: תסבירי את שני הסעיפים.

ניסן סלומינסקי: אם חבריי יסכימו, נצביע גם עליהם.

חבר טוב: סעיף אחד מדבר על רישיון השייט עליו דיברנו כמו סעיף 1(ט) בבקשה של ה-10 רק לקופת חולים כללית.

יעקב ליצמן: מה שהיה בשלוש האחרות.

ניסן סלומינסקי: מה שהיה בשלוש האחרות, יהיה גם בכללית.

חבר טוב: בדיוק.

סתיו שפיר: מה היה בשלוש האחרות?

<אייל לב ארי: רישיון השייט.

סתיו שפיר: מה זה סעיף 2?

חבר טוב: סעיף 2 הוא בדיוק כמו סעיף 4 בבקשה הקודמת שחלה על שלושת הקופות.

חבר טוב: זה אומר להחיל גם על קופת חולים מאוחדת שתקבע בהגשה שלה.

חבר טוב: זה על התרופות, שיהיה אפשרות למכור אותן בבתי המרקחת של הקופה.

סתיו שפיר: תסבירי את זה שוב.

ניסן סלומינסקי: זה סעיף טוב.

חבר טוב: מדובר בתרופות, מדובר בתכשירים שלא כלולים בסל ונמצאים בביטוחים המשלימים של קופות החולים.

חבר טוב: היום קופת חולים לא יכולה למכור את התכשירים הללו למבוטחים שאין להם ביטוח משלים במסגרת בתי המרקחת של הקופה.

חבר טוב: זה אומר שבמיוחד באזורים בהם אין בתי מרקחת של הקופה כמו בפריפריה, המבוטח מקבל מרשם לתכשיר שלא כלול בסל והוא צריך לכתת רגליו ולחפש בית מרקחת פרטי ושם לרכוש את זה.

חבר טוב: הוא לא יכול לרכוש את זה במסגרת קופת החולים.

חבר טוב: הסעיף הזה מאפשר לנו לאשר גבייה בהתאם לעלויות של הקופה וכמובן שלא יהיה כאן איזשהו רווח גדול וכולי, ולאפשר להם למכור את זה למבוטחים שאין להם ביטוח משלים, את אותם תכשירים שגם כך היא מחזיקה בבית המרקחת שלה.

ניסן סלומינסקי: במקום שהוא יצטרך ללכת לבית מרקחת פרטי.

חבר טוב: בדיוק.

חבר טוב: אני מניחה שזה יוזיל לו.

סתיו שפיר: מה זה מניחה?

סתיו שפיר: זה יוזיל או לא יוזיל?

חבר טוב: לדעתי זה גם יוזיל לו כי כשאנחנו נאשר את זה, נאשר את זה לפי רשימה ולפי מחירי הרכש והעלות.

חבר טוב: אני מניחה שקופות החולים ימכרו את זה בפחות כסף מאשר בתי המרקחת הפרטיים.

סתיו שפיר: הכול כפוף לאישור שלכם?

חבר טוב: כן.

חבר טוב: זה כפוף לאישור שלנו כדי שנוכל לאשר את זה פר תכשיר, לראות את מחיר הרכש ובהתאם לאשר את ההשתתפות.

סתיו שפיר: מה מחייב את האישור שלכם?

סתיו שפיר: איפה זה מופיע בחוק?

חבר טוב: זה מופיע עכשיו בסעיף.

חבר טוב: את יכולה לקרוא בסעיף.

סתיו שפיר: על פי רשימה של תכשירים ואת הרשימה וזאת רשימה שאתם מוציאים.

חבר טוב: בדיוק.

ניסן סלומינסקי: אני שואל שוב, כדי שיהיה גילוי נאות.

ניסן סלומינסקי: זה צירוף ששלחו אלינו.

סתיו שפיר: אני חושבת שזה דיון לא כל כך רציני.

סתיו שפיר: את זה לא קיבלנו מראש.

ניסן סלומינסקי: על הקודם כבר הצבענו.

סתיו שפיר: זה עולה עכשיו לראשונה בוועדה.

סתיו שפיר: את הקודם קיבלנו כמה ימים מראש.

סתיו שפיר: מאחר שמדובר בשינויים שישפיעו על הרבה מאוד אנשים, זה בעיני דורש דיון שהוא יותר מעמיק ממה שקורה כאן.

חבר טוב: אני יכולה לומר משהו?

סתיו שפיר: אני מרגישה שזה לא רציני ולכן נמנעתי בהצעה הקודמת.

ניסן סלומינסקי: אני שואל את חבריי.

ניסן סלומינסקי: מאחר וזה הגיע אתמול, התוספת על שתי הקופות, רק על שני הסעיפים האלה שהם רק לטובת המבוטחים - - -

יעקב ליצמן: זה אותו הדבר.

ניסן סלומינסקי: וזה אותו הדבר.

ניסן סלומינסקי: אנחנו לא יודעים מה יהיה בשבוע הבא.

ניסן סלומינסקי: אני מציע, אם חבריי מסכימים, שנצביע גם על זה עכשיו.

יעקב ליצמן: כן.

ניסן סלומינסקי: אם כן, מי בעד לאשר גם את הצעת אישור הצעת קופות חולים כללית ומאוחדת (תכנית גבייה) בהתאם לסעיף 8(א2) לחוק ביטוח בריאות ממלכתי מה-1 בדצמבר 2014?

ניסן סלומינסקי: בעד – רוב

ניסן סלומינסקי: אושר.

ניסן סלומינסקי: אושר.

סתיו שפיר: אני מתנגדת לאיך שזה עובר.

ניסן סלומינסקי: בסדר.

ניסן סלומינסקי: זה אושר.

ניסן סלומינסקי: שיהיה בהצלחה.

משה גפני: ההטבות האלה לא קשורות לבחירות.

ניסן סלומינסקי: ממש לא.

ניסן סלומינסקי: תודה.

ניסן סלומינסקי: שיהיה לכולם בהצלחה.

ניסן סלומינסקי: שלא נזדקק, אבל אם נזדקק, שיהיה רק יותר טוב.